Vryheidsfront Plus | Wanbestuur vermoor mense
Tuis | Media Releases | Wanbestuur vermoor mense
Die Vryheidsfront Plus het vandag die hantering van die gesondheidskrisis in die Vrystaat deur die ANC en die wyse waarop hulle die debat oor die Departement van Gesondheid gister in die Vrystaatse Wetgewer benader het, ten sterkste veroordeel.
Die LUR het eerder gekies om lede van die opposisie persoonlik te beledig en hulle allerhande psigiatriese afwykings en ander siektes toe te skryf. Dit is kommerwekkend dat die regerende party, die Wetgewer as instelling minag en nie ernstig debatteer oor 'n kwessie so belangrik soos gesondheidsorg in die Vrystaat nie. Die ANC gee voor asof die Departement van Gesondheid slegs klein uitdagings in die gesig staar en slegs 'n paar golfies moet oorkom, terwyl die Departement onder administrasie geplaas is en op grondvlak daar 'n totale krisis t.o.v. 'n tekort aan medisyne, mediese toerusting en ander noodsaaklikhede bestaan. Die Departement is in finansiële chaos.